zmluvA o dielo

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov

**Čl. 1 ZMLUVNÉ STRANY :**

1.1. Objednávateľ : **Mesto Trnava**

Hlavná č. 1

917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

zást. pre veci zmluvné: JUDr. Peter Bročka, LL.M.

zást. pre veci technické: Ing. Dušan Béreš

gestor PD: Mgr. Rastislav Danák

bankové spojenie: VÚB Trnava

č. účtu: SK59 0200 0000 0000 2692 5212

telefón: 033/32 36 130

e-mail: [rastislav.danak@trnava.sk](mailto:rastislav.danak@trnava.sk)

(ďalej len „Objednávateľ“)

1.2. Zhotoviteľ: **obchodný názov, adresa**

IČO:

DIČ:

štatutárny zástupca:

zást. pre veci zmluvné:

zást. pre veci technické:

reg. číslo SKSI:

bankové spojenie:

č. účtu:

telefón:

e-mail:

(ďalej len „Zhotoviteľ“ a spolu s „Objednávateľom“ ďalej len „Zmluvné strany“)

**Čl. 2 PREDMET ZMLUVY**

* 1. Východiskové údaje:

Názov diela: „MŠ Spojná 6 – rekonštrukcia objektu, PD“

Investor:Mesto Trnava

* 1. Zhotoviteľ sa zaväzuje, že v rozsahu výzvy zo dňa 01.04.2019 a za podmienok dohodnutých v tejto zmluve vypracuje vo vlastnom mene a na vlastnú zodpovednosť pre objednávateľa a odovzdá objednávateľovi predmet zmluvy na investičnú akciu uvedenú v bode 2.1 a to v rozsahu:
* Geodetické zameranie územia, podrobné zameranie objektu a statické posúdenie (GZ)
* Projektová dokumentácia pre stavebné povolenie a realizáciu (DSPaR) – spracovanie projektovej dokumentácie v uvedenom stupni znamená, že projektová dokumentácia bude podkladom pre vydanie stavebného povolenia a zároveň bude podkladom pre realizáciu stavby.
* Výkon odborného autorského dohľadu (OAD) počas realizácie stavby.
* Súčinnosť v procese nasledovného verejného obstarávania na realizáciu stavebných prác
  1. Rozsah riešenia pre predmet zmluvy:

Predmet zmluvy je v súlade s predmetom a rozsahom riešenia uvedeného vo výzve na predloženie ponuky zo dňa 01.04.2019.

Projektová dokumentácia podľa bodu 2.2. sa považuje za ucelenú časť plnenia, ktorá bude objednávateľovi odovzdaná za podmienok uvedených v tejto zmluve. Dohodnutý rozsah plnenia uvedený v tomto bode je možné zmeniť po dohode zmluvných strán na základe písomného dodatku k tejto zmluve.

**Čl. 3 povinnosti zmluvných strán**

* 1. Zhotoviteľ je povinný si prezrieť miesto, kde sa má stavba realizovať ešte pred začatím vypracovania projektu a za týmto účelom si od Objednávateľa vyžiadať všetky potrebné podklady a informácie, ktoré súvisia s vykonávaním diela a zároveň je Objednávateľ povinný jemu dostupné informácie poskytnúť.

Položky v časti Náklady stavby – položkový rozpočet a výkaz výmer musia byť v zmysle kódov rozpočtových cenníkov, výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá).

Projektová dokumentácia musí byť spracovaná v súlade:

* so zákonom č. 50/1976 Zb. o územnom plánovaní a stavebnom poriadku (stavebný zákon) v platnom znení,
* s vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona v platnom znení,
* s vyhláškou Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení,
* so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v platnom znení,
* s vyhláškou Ministerstva zdravotníctva Slovenskej republiky č. 527/2007 Z. z. o podrobnostiach o požiadavkách na zariadenia pre deti a mládež v platnom znení,
* s vyhláškou Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania v platnom znení,
* s vyhláškou Ministerstva školstva Slovenskej republiky č. 330/2009 Z. z. o zariadení školského stravovania v platnom znení,
* so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v platnom znení,
* s príslušnými slovenskými technickými normami, európskymi normami, všeobecno-technickými požiadavkami na výstavbu,
* s ostatnými príslušnými platnými právnymi predpismi.

Pri spracovávaní projektovej dokumentácie bude zhotoviteľ rešpektovať:

* platný Územný plán mesta Trnava a ostatné strategické dokumenty mesta s ktorými ho objednávateľ oboznámi,
* vyjadrenia a stanoviská dotknutých orgánov a organizácií, napr. správcovia sietí,
* vyjadrenia odborných pracovníkov MsÚ v Trnave v rámci pracovných rokovaní k rozpracovanosti projektu a konzultácií.

Predmet plnenia bude spracovaný v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení vzhľadom na skutočnosť, že realizácia diela bude uskutočnená na základe verejného obstarávania na zhotoviteľa tejto investičnej akcie, čo znamená, že nie je možné v PD odvolávať sa na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k zvýhodneniu alebo k vylúčeniu určitých záujemcov alebo tovarov, ale iba presný opis ich parametrov.

Projekt z uvedeného dôvodu vypracuje:

a) na základe výkonnostných a funkčných požiadaviek, ktoré môžu zahŕňať environmentálne charakteristiky; technické požiadavky sa musia určiť tak, aby boli zrejmé všetky podmienky a okolnosti dôležité na vypracovanie ponuky,

b) odkazom na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané, normy pre oblasť obrany a špecifikácie obranného materiálu, ktoré sú obdobné týmto normám; takýto odkaz musí byť doplnený slovami „alebo ekvivalentný“,

c) na základe výkonnostných a funkčných požiadaviek uvedených v písmene a) s odkazom na technické špecifikácie uvedené v písmene b), ktoré slúžia ako prostriedok na zabezpečenie súladu s výkonnostnými a funkčnými požiadavkami, alebo

d) odkazom na technické špecifikácie uvedené v písmene b) pre niektoré charakteristiky a odkazom na výkonnostné alebo funkčné požiadavky uvedené v písmene a) pre ostatné charakteristiky.

Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky /položky/ dostatočne presne a zrozumiteľne, a takýto odkaz musí byť doplnený slovami „alebo ekvivalentný“.

Ak sa použije odkaz na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby dodávateľ uvedie, prečo nebolo možné poskytnúť plnenie podľa písm. a), b), c) alebo d). Zhotoviteľ uvedie, čo sa považuje sa ekvivalentné s označením všetkých parametrov, ktoré majú byť pri ekvivalentnosti skúmané s odôvodnením prečo je daný parameter potrebný. Opis predmetu plnenia nesmie odkazovať priamo a ani nepriamo na jedného výrobcu a ani jeho výrobok.

Dodávateľ sa zaväzuje zohľadňovať a navrhovať objednávateľovi riešenia šetrné k životnému prostrediu. Dodávateľ sa môže inšpirovať poznatkami Európskej komisie k jednotlivým produktovým skupinám (dostupné aj v slovenskom jazyku) na - <http://ec.europa.eu/environment/gpp/eu_gpp_criteria_en.htm>.

Porušenie týchto povinností je podstatným porušením zmluvy.

* 1. Pri vypracovaní projektu bude Zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi Objednávateľa, odovzdanými ku dňu uzatvorenia tejto zmluvy, písomnými záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy. Zhotoviteľ sa zaväzuje konzultovať so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí.
  2. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí zapracuje do projektu po prerokovaní s Objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 4 tejto zmluvy bol dodržaný.
  3. Verejný obstarávateľ požaduje predmet zmluvy vypracovať pre daný typ stavby tak, aby obsah a rozsah projektovej dokumentácie zodpovedal odporúčanému obsahu realizačného projektu podľa aktuálneho sadzobníka pre navrhovanie ponukových cien projektových prác a inžinierskych činností UNIKA.
  4. Objednávateľ sa zaväzuje, že dokončený a kompletný predmet zmluvy prevezme, zaplatí za jeho zhotovenie dohodnutú cenu v dojednanom termíne a poskytne Zhotoviteľovi dohodnutú súčinnosť.
  5. V procese verejného obstarávania (výber dodávateľa stavby podľa zákona č. 343/2015 Z. z. o verejnom obstarávaní) je Zhotoviteľ povinný poskytnúť riadnu súčinnosť a v prípade potreby bezodkladne reagovať na otázky verejného obstarávateľa týkajúce sa PD, ktoré bude potrebné zodpovedať pri vysvetľovaní na základe podnetov záujemcov vo verejnom obstarávaní. Za bezodkladnú odpoveď sa považuje odpoveď doručená max. do dvoch pracovných dní od zadania požiadavky.

**Čl. 4 čas plnenia a sPÓSOB odovzdania predmetu zmluvy**

4.1. Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. 2. tejto zmluvyv týchto lehotách:

ZAČATIE: po nadobudnutí účinnosti zmluvy o dielo

* Geodetické zameranie územia, podrobné zameranie objektu a statické posúdenie:

do **4** týždňov od začatia

* Projektová dokumentácia pre stavebné povolenie a realizáciu:

do **17** týždňov od začatia

* Odborný autorský dohľad:

počas realizácie stavby

* Súčinnosť v procese nasledovného verejného obstarávania na realizáciu stavebných prác, ak to bude potrebné

4.2. Dodržanie dohodnutých termínov je závislé od riadneho a včasného spolupôsobenia Objednávateľa dohodnutého v tejto zmluve. Po dobu meškania Objednávateľa s poskytnutím spolupôsobenia nie je Zhotoviteľ v omeškaní so splnením povinností dodať predmet zmluvy v dohodnutom termíne.

4.3. Predmet zmluvy podľa čl. 2. tejto zmluvy je splnený riadnym vypracovaním a odovzdaním predmetu zmluvy Objednávateľovi. Odovzdaním predmetu zmluvy sa rozumie osobné odovzdanie projektu Objednávateľovi s potvrdením o prevzatí – protokol o odovzdaní a prevzatí PD, vykonanie odborného autorského dohľadu podľa čl. 9 tejto zmluvy a poskytnutie súčinnosti v procese VO na realizáciu stavebných prác.

4.4. Zhotoviteľ sa zaväzuje predmet zmluvy špecifikovaný v čl. 2 tejto zmluvy odovzdať riadne zhotovený a v dohodnutom čase Objednávateľovi.

4.5. PD bude vypracovaná v slovenskom jazyku. Objednávateľ vyžaduje odovzdať grafickú i textovú časť:

* Geodetické zameranie územia, podrobné zameranie objektu a statické posúdenie v papierovej forme v **2** vyhotoveniach. Všetky súčasti je nutné odovzdať aj v elektronickej forme na CD nosiči v PDF formáte a tiež v DWG alebo DGN formáte, textové časti PD v programe Word (.doc) a Excel (.xls).
* PD pre stavebné povolenie a realizáciu – v papierovej forme v **6** vyhotoveniach, položkový rozpočet a výkaz výmer v **2** vyhotoveniach. Všetky súčasti DSPaR je nutné odovzdať aj v elektronickej forme na CD nosiči v PDF formáte a tiež v DWG alebo DGN formáte, textové časti PD v programe Word (.doc) a Excel (.xls).

**Čl. 5 cena predmetu zmluvy**

5.1. Cena za predmet zmluvy podľa čl. 2., t. j. cena za celý predmet zákazky je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov je konečná a predstavuje sumu:

**Celková zmluvná cena: ...................... eur** s DPH, slovom .................................eur.

|  |  |  |
| --- | --- | --- |
| **Geodetické zameranie územia, podrobné zameranie objektu a statické posúdenie (GZ)** | | |
| Cena GZ bez DPH |  | € |
| DPH 20% |  | € |
| ***Cena GZ celkom s DPH*** |  | **€** |

|  |  |  |  |  |
| --- | --- | --- | --- | --- |
| **Projektová dokumentácia pre stavebné povolenie a realizáciu (DSPaR)** | | | | |
| Architektonické a stavebné riešenie |  | | € | |
| Statika |  | | € | |
| Zdravotechnika |  | | € | |
| Vykurovanie |  | | € | |
| Plynoinštalácia |  | | € | |
| Meranie a regulácia |  | | € | |
| Elektroinštalácia - slaboprúd |  | | € | |
| Elektroinštalácia - silnoprúd |  | | € | |
| Vzduchotechnika a chladenie |  | | € | |
| Protipožiarna bezpečnosť stavby |  | | € | |
| Sadové úpravy |  | | € | |
| Mobilár, detské hracie prvky |  | | € | |
| Spevnené plochy |  | | € | |
| Oplotenie |  | | € | |
| Výťahy |  | | € | |
| Kuchynská technológia a vybavenie |  | | € | |
| Studňa |  | | € | |
| Hydrogeologický posudok |  | | € | |
| Tepelno-technický posudok |  | | € | |
| Vizualizácie |  | | € | |
| Plán organizácie výstavby |  | | € | |
| Návrh plánu užívania verejnej práce |  | | € | |
| Náklady stavby (výkaz výmer a rozpočet) |  | | € | |
| Cena DSPaR spolu bez DPH |  | | € | |
| DPH 20% |  | | € | |
| ***Cena DSPaR celkom s DPH*** |  | | **€** | |
|  |  | |  | |
| **Odborný autorský dohľad (OAD)** | | | | |
| Cena OAD bez DPH |  | € | |
| DPH 20% |  | € | |
| ***Cena OAD celkom s DPH*** |  | **€** | |

|  |  |  |  |
| --- | --- | --- | --- |
| **CELKOVÁ CENA ZA DIELO** | | | |
| Cena bez DPH |  | € |
| DPH 20% |  | € |
| ***Cena celkom s DPH*** |  | **€** |

**\*** projektová dokumentácia musí obsahovať všetky súčasti (profesie), ktoré budú potrebné pre vydanie stavebného povolenia a realizáciu stavby a tie musia byť zahrnuté v celkovej cene za dielo

**Čl. 6 platobné podmienky**

6.1. Podkladom pre úhradu ceny za zhotovenie diela podľa čl. 5.1 tejto zmluvy budú faktúry vystavené Zhotoviteľom po splnení predmetu tejto zmluvy.

6.2. Faktúru bude možné vystaviť až po prekontrolovaní štruktúry a rozsahu odovzdanej kompletnej projektu. Následne bude Zhotoviteľ vyzvaný Objednávateľom k vystaveniu faktúry, najskôr však po 14 dňoch po odovzdaní predmetu tejto zmluvy, ak sa Zmluvné strany nedohodnú inak.

6.3. Vystavenie faktúr:

Termín: po protokolárnom odovzdaní GZ, DSPaR

Suma: 80% z ceny za časti ( GZ, DSPaR) celkom s DPH

Termín: po vydaní právoplatného stavebného povolenia

Suma: 10% z ceny za časti ( GZ, DSPaR) celkom s DPH

Termín: po podpise zmluvy o dielo s dodávateľom stavby, najneskôr však 6 mesiacov od vydania právoplatného stavebného povolenia

Suma: 10% z ceny za časti ( GZ, DSPaR) celkom s DPH

Termín: po nadobudnutí právoplatnosti kolaudačného rozhodnutia stavby

Suma: 100 % z ceny za OAD celkom s DPH

6.4. Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:

1. identifikačné údaje dodávateľa služby alebo práce:

* meno a adresa sídla (totožné s údajom na zmluve o dielo)
* IČO
* DIČ
* bankové spojenie

1. identifikačné údaje odberateľa služby (mesta Trnava):

* meno a adresa sídla
* IČO
* DIČ

1. poradové číslo faktúry
2. dátum, kedy bola služba (ukončené)
3. dátum vyhotovenia faktúry
4. dátum splatnosti faktúry
5. centrálne číslo zmluvy
6. rozsah a druh dodanej služby alebo práce, názov diela (stavby) podľa tejto zmluvy na ktorých boli služby alebo práce vykonávané
7. peňažná suma alebo udaj o cene za mernú jednotku, vyjadrenie množstva a celková suma za fakturované služby a práce, položkovitý rozpis fakturovanej služby alebo práce, podpísaný zodpovedným zamestnancom odberateľa
8. meno osoby, ktorá faktúru vystavila za dodávateľa
9. pečiatka a podpis oprávnenej osoby

6.5. V prípade, že faktúra nebude obsahovať predpísané náležitosti, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.

6.6. Splatnosť faktúr je 14 dní od doručenia faktúry Objednávateľovi.

**čl. 7 Zodpovednosť za vady, záruka**

7.1. Zhotoviteľ zodpovedá za to, že predmet tejto ZoD je zhotovený podľa tejto zmluvy a počas záručnej doby podľa bodu 7.3. tohto článku bude mať vlastnosti dojednané v tejto zmluve a bude spôsobilý na dohodnutý účel. V rámci tejto zodpovednosti zhotoviteľ zodpovedá výslovne aj za to, že PD je zhotovená tak, že na jeho základe je možné realizovať predmetnú stavbu pri dodržaní rozpočtu, ktorý je súčasťou PD, za vadu PD sa považuje každá zmena výkazu výmer zrealizovaná po odovzdaní a prevzatí PD a uhradení príslušnej časti ceny diela tejto ZoD, ktorá má za následok zmenu rozpočtu. Táto zodpovednosť je dohodnutá ako objektívna zodpovednosť zhotoviteľa.

7.2 Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi. Za vady, vzniknuté po odovzdaní zodpovedá vtedy, ak boli spôsobené porušením jeho povinnosti a nedodržaním platných noriem, pričom platí objektívna zodpovednosť zhotoviteľa, dohodnutá v bode 7.1. , pri ktorej sa nebude skúmať miera zavinenia zhotoviteľa.(ak sa prejavia počas realizácie stavby podľa tejto projektovej dokumentácie a ovplyvnia ju na kvalite alebo zvýšení realizačných nákladov, čo spôsobí napr. nesúlad výkresovej dokumentácie a výkazu výmer, neúplnosť projektovej dokumentácie - vynechanie projektovej práce alebo materiálu v rozpočte, resp. vo výkaze výmer).

7.3. Záručná doba na projekt je päť rokov a začína plynúť odo dňa jeho protokolárneho odovzdania Objednávateľovi.

7.4. Zhotoviteľ vypracuje projekt vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti požadované v predmete zmluvy v zmysle zákona č. 138/1992 Zb. Slovenskej národnej rady o autorizovaných architektoch a autorizovaných stavebných inžinieroch v znení neskorších zmien a doplnkov alebo rovnocenné oprávnenie podľa právneho poriadku Európskej únie, ktoré je akceptovateľné právnym poriadkom SR. Zhotoviteľ je povinný na vyžiadanie Objednávateľa toto oprávnenie predložiť k nahliadnutiu, v prípade spracovania časti projektu v subdodávke Zhotoviteľ zároveň ručí za to, že subdodávatelia budú mať rovnako všetky potrebné oprávnenia a je povinný na požiadanie Objednávateľa predložiť aj oprávnenie konkrétnych subdodávateľov.

7.5. Zhotoviteľ nezodpovedá za vady projektu, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne Objednávateľa upozornil a Objednávateľ trval na ich použití. Objektívnej zodpovednosti dohodnutej v bode 7.1. sa Zhotoviteľ môže zbaviť, ak preukáže, že

v zmysle predchádzajúcej vety nezodpovedá za vady diela.

7.6. Prípadnú reklamáciu vady projektu je Objednávateľ povinný uplatniť u Zhotoviteľa bezodkladne po zistení vady v písomnej forme (aj v elektronickej podobe – email).

7.7. Zhotoviteľ sa zaväzuje začať s odstraňovaním vád PD ihneď, najneskôr do 7 dní po písomnom uplatnení reklamácie a vady odstrániť v čo najkratšom čase, ktorého dĺžku dohodnú Zmluvné strany písomne. Vady PD musia byť odstránené do 30 dní odo dňa písomného uplatnenia reklamácie.

7.8. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

7.9. Zhotoviteľ vyhlasuje, že je poistený pre prípad zodpovednosti za škodu, spôsobenú jeho činnosťou. Doklad o poistení objednávateľovi na vyžiadanie predloží.

7.10. Porušenie čl. 7 predstavuje podstatné porušenie tejto zmluvy.

**čl. 8 zmluvné pokuty a náhrada škody**

8.1. V prípade, že Zhotoviteľ nedodá kompletný predmet zmluvy v dohodnutom termíne, Objednávateľ má právo na zmluvnú pokutu vo výške 0,5% z ceny za predmet zmluvy bez DPH za každý deň omeškania až do jeho prevzatia Objednávateľom.

8.2. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške 0,5 % z dlžnej sumybez DPH za každý deň omeškania úhrady.

8.3 Ak sa Zhotoviteľ dostane do omeškania s odstránením vád PD podľa bodu 7.7., je Objednávateľ oprávnený uplatniť voči Zhotoviteľovi zmluvnú pokutu vo výške 0,5 % z ceny za predmet zmluvybez DPH alebo jeho časti za každý deň omeškania.

8.4 V prípade, že Zhotoviteľ neposkytne v zmysle článku 3, bod 3.6. riadnu súčinnosť a v prípade ak nebude bezodkladne reagovať na otázky verejného obstarávateľa týkajúce sa PD, ktoré bude potrebné zodpovedať pri vysvetľovaní na základe podnetov záujemcov vo verejnom obstarávaní pri výbere zhotoviteľa stavebných prác má Objednávateľ právo na zmluvnú pokutu 200,- eur za každú nedoriešenú žiadosť o vysvetlenie súťažných podkladov /týkajúcu sa projektovej dokumentácie/.

8.5 Pri podstatnom porušení tejto zmluvy je Zhotoviteľ povinný uhradiť Objednávateľovi zmluvnú pokutu vo výške 500,- eur. Pri opakovanom porušení tejto zmluvy, ktoré nie je podstatné je zhotoviteľ povinný uhradiť objednávateľovi zmluvnú pokutu vo výške 100,- eur za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

8.6 Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**čl. 9 Výkon odborného autorského dohľadu**

9.1. Plnenie výkonu odborného autorského dohľadu podľa tejto zmluvy je počas realizácie stavby podľa vypracovanej PD, ktorá je predmetom tejto zmluvy do nadobudnutia právoplatnosti kolaudačného rozhodnutia.

9.2. Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov Objednávateľa, príslušných platných STN EN vzťahujúcich sa na plnenie, všeobecných záväzných predpisov a v termíne realizácie stavby alebo jej časti.

9.3. Zmluvné strany sa dohodli, že výkon a rozsah odborného autorského dohľadu bude podľa prílohy č. 5 aktuálneho sadzobníka UNIKA, minimálne však v tomto rozsahu:

* účasť na odovzdaní staveniska Zhotoviteľovi stavby,
* dohľad nad dodržaním PD,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov Zhotoviteľa stavby na zmeny a odchýlky oproti PD z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej PD,
* v prípade, že skutkový stav nezodpovedá predpokladom v PD, navrhovanie technického riešenia vyvolanej zmeny,
* zaujíma stanovisko s vysvetlením a návrhom riešenia k prípadným vadám PD pri realizácii stavby,
* účasť na kontrolnom dni počas realizácie stavby podľa výzvy Objednávateľa a zhotoviteľa stavby,
* účasť na odovzdaní a prevzatí stavby alebo jej časti,
* účasť na kolaudačnom konaní.

9.4. Súčasťou OAD je tiež povinnosť Zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. o verejných prácach v znení neskorších predpisov.

9.5. V rámci OAD musí byť investor – Objednávateľ informovaný o zisteniach o nedodržaní PD, právnych predpisov a technických noriem.

9.6. Predmet plnenia OAD sa považuje za splnený potvrdením technického dozoru investora (Objednávateľa) alebo iného povereného pracovníka Objednávateľa o výkone odborného autorského dohľadu nad realizáciou stavby.

9.7. Po nedodržaní rozsahu OAD v zmysle tejto zmluvy Zhotoviteľom, si Objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami Objednávateľa.

9.8. Objednávateľ upozorňuje, že prípadné vady a chyby v PD je Zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou Objednávateľa a Zhotoviteľa alikvotne zníži, v závislosti od množstva a závažnosti vád PD.

**čl. 10 VZÁJOMNá Súčinnosť ZMLUVNÝCH STRÁN**

10.1. Objednávateľ poskytne najneskôr do 2-ich pracovných dní od nadobudnutia účinnosti zmluvy zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené objednávateľom len za účelom spracovania predmetu zmluvy, t.j. nie je možné tieto použiť na iné účely. V opačnom prípade si Objednávateľ vyhradzuje právo uplatniť nárok na náhradu škody spôsobenej Zhotoviteľom. Výrez z technickej mapy bude Zhotoviteľovi slúžiť len informatívne, nie je možné vypracovávať PD len na základe tohto podkladu. Vstupné údaje poskytnuté Objednávateľom je Zhotoviteľ povinný na vlastné náklady a zodpovednosť verifikovať.

10.2. V prípade, že sa v priebehu zhotovovania PD vyskytne potreba ďalších podkladov alebo spolupráce, Objednávateľ sa zaväzuje, že poskytne v rámci svojich kompetencií Zhotoviteľovi primerané spolupôsobenie na základe písomnej výzvy Zhotoviteľa tak, aby mohol Zhotoviteľ dodržať termín plnenia podľa čl. 4 tejto zmluvy.

10.3. Zhotoviteľ bude informovať Objednávateľa o stave rozpracovanosti PD na pravidelných kontrolných poradách v súlade s § 12 ods.1 písm. a) bod 2 zákona č.254/1998 Z. z. o verejných prácach v znení neskorších predpisov, ktoré bude Zhotoviteľ organizovať podľa potreby - minimálne v úvode, 1× v priebehu prác a 1× v závere prác a zároveň najmenej raz za 14 dní. Záznamy z porád bude písomne spracovávať Zhotoviteľ, pričom ich musí zástupca Objednávateľa písomne odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti PD. Pozvanie na kontrolnú poradu organizuje Zhotoviteľ.

**čl. 11 odstúpenie od zmluvy**

11.1. Objednávateľ je oprávnený odstúpiť od tejto zmluvy v prípade podstatného porušenia tejto zmluvy zo strany Zhotoviteľa. Zmluvné strany považujú za podstatné porušenie tejto zmluvy, ak Zhotoviteľ:

a) bude meškať s termínom plnenia dohodnutým v tejto zmluve viac ako 7 dní,

b) ak Zhotoviteľ bude preukázateľne vykonávať práce v rozpore s podmienkami dohodnutými v tejto zmluve. Musí ísť o vady, na ktoré bol Zhotoviteľ Objednávateľom v priebehu zhotovenia diela písomne upozornený a ktoré napriek upozorneniu neodstránil v primeranej lehote poskytnutej k tomuto účelu,

c) v rozpore s ustanoveniami tejto zmluvy prestal vykonávať práce na zhotovovaní PD, alebo inak prejavuje svoj úmysel nepokračovať v plnení zmluvy,

d) nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 3 tejto zmluvy,

e) na plnenie zmluvy použije osoby bez príslušných oprávnení alebo odmietne uviesť a preukázať ich odbornú spôsobilosť na plnenie,

f) ak zhotoviteľ poruší ustanovenia čl. 7 a čl. 3 tejto zmluvy

11.2. V prípade zastavenia prác na viac ako 2 týždne na predmete zmluvy alebo odstúpenia od zmluvy zo strany Objednávateľa počas zhotovovania PD bez zavinených príčin zo strany Zhotoviteľa, uhradí Objednávateľ projektové práce podľa preukázateľného stupňa rozpracovanosti, ak sa zmluvné strany nedohodnú inak.

11.3. Zhotoviteľ je oprávnený od zmluvy odstúpiť v prípade, že Objednávateľ odmietne poskytnúť potrebné spolupôsobenie a plnenie podmienok dohodnutých podľa tejto zmluvy, ktoré by podstatným spôsobom znemožňovalo Zhotoviteľovi plniť podmienky uvedené v tejto zmluve. Tieto okolnosti je Zhotoviteľ povinný preukázať – podrobne dokladovať a špecifikovať.

**Čl. 12 OSTATNÉ USTANOVENIA**

12.1. Zmeny zmluvy musia byť realizované v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých predpisov v platnom znení.

12.2. V prípade, že prekážky v plnení predmetu zmluvy vzniknú na základe podnetu tretích osôb (napr. orgány štátnej správy, správcovia sietí, petície, požiadavky skupín občanov), alebo nastanú udalosti znemožňujúce riadne plnenie (napr. počasie, štrajk), ktoré je Objednávateľ povinný rešpektovať, čas plnenia bude adekvátne upravený dodatkom k zmluve.

12.3. K predmetu zmluvy v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 zákona č. 185/2015 Z. z. Autorského zákona, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.

**Čl. 13 záverečné ustanovenia**

13.1. Táto zmluva nadobúda platnosť dňom podpísania Zmluvnými stranami a týmto dňom sú Zmluvné strany viazané prejavmi vôle. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

13.2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán.

13.3. Prílohy:

Príloha 1) Cenová kalkulácia – ocenený krycí list ponuky

13.4. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom ju vlastnoručne podpísali.

13.5. Táto zmluva je vyhotovená v piatich rovnopisoch, z ktorých po podpísaní Objednávateľ obdrží štyri vyhotovenia a Zhotoviteľ jedno vyhotovenie.

13.6. Zmluva bola zverejnená dňa.................................

V Trnave, dňa .................. V ...................., dňa .....................

Za Objednávateľa: Za Zhotoviteľa:

................................................... .................................................

JUDr. Peter Bročka, LL.M.

primátor mesta Trnava